ONOMA:

Ενότητα 14 : Ήτανε μια φορά

Τα ταξίδια του παππού μου (συνέχεια)


# Επίθετο «πολύς-πολλή-πολύ»

Το επίθετο **ο πολύς**, **η πολλή**, **το πολύ** κλίνεται ως εξής:

|  |
| --- |
| **Ενικός Αριθμός** |
|  | **Αρσενικό** | **Θηλυκό** | **Ουδέτερο** |
| Ονομαστική | ο πολύς | η πολλή | το πολύ |
| Γενική | \_ | της πολλής | \_ |
| Αιτιατική | τον πολύ | την πολλή | το πολύ |
| Κλητική | \_ | \_ | \_ |
| **Πληθυντικός Αριθμός** |
|  | **Αρσενικό** | **Θηλυκό** | **Ουδέτερο** |
| Ονομαστική | οι πολλοί | οι πολλές | τα πολλά |
| Γενική | των πολλών | των πολλών | των πολλών |
| Αιτιατική | τους πολλούς | τις πολλές | τα πολλά |
| Κλητική | (πολλοί) | (πολλές) | (πολλά) |

Τι πρέπει να προσέξω:

* Το επίθετο ο πολύς, η πολλή, το πολύ γράφεται:

α) με ένα **λ** και **υ** στην ονομαστική και αιτιατική του ενικού αριθμού του

**αρσενικού** και **ουδέτερου** γένους.

π.χ. **πολύς** κόσμος, **πολύ** κρύο

β) με δύο –**λλ**- στο **θηλυκό** του ενικού αριθμού και στα τρία γένη του

## πληθυντικού αριθμού.

π.χ. **πολλή** ζέστη, **πολλές** γυναίκες

* Το αρσενικό και το ουδέτερο **δεν έχουν γενική** ενικού.
* Κανένα γένος **δε σχηματίζει την κλητική** του ενικού, ενώ η κλητική του πληθυντικού δε σχηματίζεται συχνά.

# Επίρρημα πολύ

* + Από το επίθετο **πολύς** παράγεται το **επίρρημα πολύ**, που χρησιμοποιείται στον **ενικό** αριθμό και το **επίρρημα πολλά**, που χρησιμοποιείται στον **πληθυντικό** αριθμό.

π.χ. Έφτασα στην Αθήνα **πολύ** αργά. Δεν ξέρω **πολλά** γι’ αυτό το θέμα.

* + Τα επιρρήματα **δεν κλίνονται**.
	+ Το **επίρρημα πολύ** μπαίνει μπροστά από επίθετο ή από άλλο επίρρημα για να σχηματίσει **τον υπερθετικό βαθμό** των επιθέτων ή **συνοδεύει ρήμα**.

π.χ. Είσαι **πολύ** κομψή μ’ αυτό το φόρεμα. (μπροστά από **επίθετο**) Ήρθε **πολύ** αργά και δεν πρόλαβε. (μπροστά από **επίρρημα**) Έφαγα **πολύ**. (συνοδεύει **ρήμα**)

* + Το **επίθετο πολλή** μπαίνει πάντα μπροστά από θηλυκό ουσιαστικό. Αν όμως ακολουθεί **θηλυκό επίθετο**, τότε μπαίνει το επίρρημα **πολύ**.

π.χ. Ρίχνει **πολλή** βροχή. (ακολουθεί **θηλυκό ουσιαστικό**) Ρίχνει **πολύ** δυνατή βροχή. (ακολουθεί **θηλυκό επίθετο**)

# Τι πρέπει να προσέξω στην ορθογραφία του επιθέτου πολύς

* + - **Επίθετα**: **πολύ** καλό παιδί, **πολύ** βαρύ σίδερο, **πολύ** καλή μαθήτρια
		- **Ρήματα**: κοιμήθηκα **πολύ**, διάβασα **πολύ**, διασκέδασα **πολύ**
		- **Επιρρήματα**: **πολύ** αργά, **πολύ** σκοτεινά, **πολύ** δυνατά
		- **Πληθυντικός Αριθμός**: **πολλοί** άνδρες, **πολλές** γυναίκες, **πολλά** παιδιά
		- **Θηλυκά Ουσιαστικά**: **πολλή** βροχή, **πολλή** ζάχαρη, **πολλή** ώρα
		- **Θηλυκά Επίθετα**: **πολύ** δυνατή βροχή, **πολύ** αλμυρή τάρτα

 *Α σ κ ή σ ε ι ς*

## Κλίνω τα παρακάτω ονοματικά σύνολα.

|  |
| --- |
| **Ενικός Αριθμός** |
|  | **Αρσενικό** | **Θηλυκό** | **Ουδέτερο** |
| Ον. | ο πολύς χρόνος | η πολλή δουλειά | το πολύ κρύο |
| Γεν. |  |  |  |
| Αιτ. |  |  |  |
| Κλητ. |  |  |  |
| **Πληθυντικός Αριθμός** |
| Ον. |  |  |  |
| Γεν. |  |  |  |
| Αιτ. |  |  |  |
| Κλητ. |  |  |  |

1. **Συμπληρώνω τα κενά με τις σωστές καταλήξεις του επιθέτου πολύς.**

|  |  |  |
| --- | --- | --- |
| πο βροχή | πο αργά | πο παιδιά |
| πο φαγητό | πο θόρυβος | πο επισκέψεις |
| πο κόσμος | πο νερό | πο δυνατά |
| πο χρώματα | πο υγρασία | πο ανδρών |
| πο ασκήσεις | πο αριθμοί | πο ανθρώπους |

## Συμπληρώνω τα κενά με το επίθετο πολύς ή το επίρρημα πολύ.

Δεν αισθάνομαι καλά σήμερα. Είμαι κουρασμένη.

 άνδρες και γυναίκες ζουν άστεγοι στις μέρες μας. Ταξιδεύουμε καιρό. Διασκεδάσαμε .

Χτίσαμε το σπίτι μας με αγώνα χρόνων. Σήμερα κάνει κρύο.

## Συμπληρώνω τα κενά με τις λέξεις πολύ ή πολλή.

Αφιερώνω αυτό το τραγούδι στη σύζυγο μου με αγάπη. Χθες το βράδυ έριξε δυνατή βροχή.

Να διασχίζεις το δρόμο με προσοχή!

Ο Αλέξης είναι εξυπηρετικός με όλους.

Άννα, η δουλειά τρώει τον αφέντη. Μην κουράζεσαι τόσο .

Πρόσεχε! Νομίζω ότι σε βάζει σε

μεγάλους μπελάδες.

Ο δυνατός αέρας σήκωσε \_ σκόνη.

## Γράφω τα παραθετικά των παρακάτω επιθέτων, όπως το παράδειγμα.

|  |  |  |
| --- | --- | --- |
| **Θετικός βαθμός** | **Συγκριτικός βαθμός** | **Υπερθετικός βαθμός** |
| έξυπνη | εξυπν**ότερη** | εξυπν**ότατη** |
| **πιο** έξυπνη | **πολύ** έξυπνη |
| εργατικός |  |  |
|  |  |
| βαρύ |  |  |
|  |  |

1. **Φτιάχνω οικογένειες λέξεων χρησιμοποιώντας επίθετα, ουσιαστικά, ρήματα, σύνθετες λέξεις.**

βουνό

θάλασσα

ταξίδι